xunta pola defensa de la llingua
#000000
En xunetu de 2014 y yá na recta final, poníase en contautu con Softastur una persona de Canonical, pa comunicanos que contaben con nós. L’esfuerzu de tantos años de trabayu confirmaben que díbemos pel bon camín: un smartphone cola llingua asturiana preinstalada de fábrica.
#000001
Meses dempués, equí lu tenéis.
#000002
Ubuntu phone, salió a la lluz el pasáu fin de selmana de la mano de la empresa BQ, baxo’l modelu Aquaris E4.5. Nel so interior tien un procesador Cortex-A7 de Mediatek de cuatro núcleos a 1.3 GHz con una gráfica Mali 400, acompañaos de 1 GB de memoria RAM y 8 GB d’almacenamientu internu. La batería ye de 2150 mAh y tien doble micro-SIM. El preciu anda alredor de los 169 €
#000003
La carauterística más importante d’Ubuntu phone, ye l’usu de SCOPES, trátase d’espacios qu’amiesten conteníu procedente de dellos servicios. Diferénciense de les apps móviles pol so calter integrador. Asina, por exemplu, pa escuchar música, un usuariu pue acceder dende’l mesmu espaciu a canciones de SoundCloud o de Grooveshark. Arriendes de les funcionalidaes normales de corréu-e, navegación web, cámara, galería, etc, Ubuntu phone incorpora INRIX, que da a los usuarios d’esti smartphone accesu direutu a la información del tráficu en tiempu real. Pa crear aplicaciones pa Ubuntu Phone, los desendolcadores disponen de ferramientes basaes en HTML5 pa que puedan crear la so app de mou rápidu y cenciellu enantes de xubila a la tienda d’aplicaciones oficial.
#000004
Too esto y más... na nuesa llingua. 😉
#000005
Bienllegaos a la dómina de la mensaxería
#000007
Xornaes d’instalación d’Ubuntu en Ribeseya
#000010
Anovamientu estraordinariu de Telegram disponible
#000012
– Igua col visor d’imáxenes y la xuba d’éstes en Telegram que facía zarrar de mou forciáu l’aplicación
#000013
Coincidiendo col llanzamientu d’Ubuntu 14.10, vamos facer unes Xornaes d’instalación en Villaviciosa. Equí tenéis el cartel:
#000015
NOTA: ¡Ye perimportante qu’anovéis l’aplicación porque dientro poco la función “Allugamientu” dexará de furrular en versiones vieyes!
#000018
Yá ta equí OwnCloud n’asturianu!
#000020
Como vos prometimos, yá ta equí OwnCloud. Esta ye la primer versión que ta habilitada en llingua asturiana, y yá podéis esfrutala si tenéis la vuestra cuenta de OPENMAILBOX.ORG
#000021
OwnCloud ye una aplicación llibre que permite l’almacenamientu seguru de ficheros na nube (neto que Dropbox) y otres aplicaciones en llinia. Con OwnCloud dispones d’un calendariu d’eventos, un xestor de noticies, un editor de testos en llinia, visor de documentos pdf, Galería d’imáxenes.. y puedes sincronizar toos estos ficheros en tolos equipos que tengas (windows, mac, Linux, smartphones y tabletes)
#000022
Si yá tienes la to cuenta en (sinón, tienes de facer una), namás tienes que dirixite a la páxina y entrar escoyendo, “Login“–> “Cloud“:
#000023
y llueu inxertamos la nuestra cuenta d’usuariu @ y contraseña:
#000024
Una vegada dientro, yá vas ver les tos carpetes:
#000025
Nelles puedes xestionar la música, los documentos... puedes compartilos, editalos, xubir nuevos, renomalos...etc. (La función de compartir con usuariu, depende del sirvidor. Como ye un sirvidor estremadamente seguru, nun tien habilitada esta función, pero sí vas poder compartir per aciu d’enllaz.)
#000026
Na esquina superior esquierda (“Ficheros“), vamos a les distintes funciones d’OwnCloud, y na esquina superior a mandrecha, podemos configurar les nuestres preferencies y cambiar la llingua por Asturianu . (Click nel nuestru usuariu,—>Personal–> (Langue/Language/Idioma)
#000027
El calendariu sirve como un organizador de xeres y eventos, y tamién pue compartise con otres persones vía enllaz. Ye importante, que marquéis la caxella “Default calendar” pa ver les actividaes nos díes correspondientes 😉
#000028
Owncloud permite la edición y creación de testos en formatu llibre. Tamién dispón d’un visor de pdf’s.
#000029
Equí podemos xestionar les páxines de noticies que más nos presten pa tar al día.
#000030
Con OwnCloud tamién pues xestionar contautos,... escuchar música (con Ampache), Sincronizar OwnCloud con Mozilla (enllaces, favoritos, historial..etc. Namás pa usuarios de Firefox)...etc. Dexámosvos que descubráis estes coses por vosotros mesmos 😉
#000031
Lo mesmo que Dropblox, OwnCloud déxanos la posibilidá de xestionar y remanar los nuestros documentos dende varios equipos. Pa esto, necesitamos instalar nellos el veceru d’owncloud. Les instrucciones son mui fáciles. Namás ye dir a la páxina:
#000032
Y ellí, descargar el programa bien pa PC’s (Desktop Clients) o pa preseos móviles (Mobile Clients). Equí vamos facer la instalación pa un equipu d’escritoriu con Ubuntu (Linux). En Windows y Mac, ye tamién mui cenciello. Vamos a la páxina que dicimos...
#000033
Facemos click en “Linux Multiple distributions”, y vamos ver esta páxina:
#000034
Escoyemos Ubuntu, y llueu veremos dos moos d’instalación: vía repositorios (“Add repository and install manually”) o direutamente executando un ficheru (“Grab binary packages directly”). Yo aconséyovos la primer opción (necesitáis facer clic nos desplegables a mandrecha pa velo too (show/hide). Si veis que la primer opción paezvos complicada, entós meyor facéis la segunda solución: vais a “Grab binary packages directly“, descargáis el ficheru correspondiente a la vuestra versión, y llueu, una vegada descargáu, facéis doble clic nél pa executalu 😉
#000035
Na instalación, vais siguiendo los pasos, y cuando vos pida’l sirvidor, metéis esti:
#000036
Y yá taría fecho. Esti ye’l veceru de sincronización instaláu n’Ubuntu. Dende él, podéis xubir, descargar, desaniciar ficheros...etc, direutamente a les carpetes
#000037
En Softastur tamos terminando los trabayos de preparación pa poder ufrir OwnCloud nes próximes selmanes.
#000040
OwnCloud ye un serviciu web na nube, col que vamos poder xubir, baxar y compartir ficheros con otres persones (al mou de Dropbox), y sincronizar esos ficheros nos equipos que tengamos. La particularidá d’OwnCloud, ye que tamién va permitinos trabayar sobre ficheros de testu online, xestionar contautos, calendariu, tabla de xeres, organizar les nuestres semeyes y munches coses más.
#000041
El serviciu d’ownCloud vien arreyáu a , (corréu seguru web n’asturianu), del que yá vos avisamos hai un tiempu. El procesu a siguir ye cenciellu: facese una cuenta de corréu en y l’usuariu yá va poder esfrutar del corréu más les ferramientes na nube. Cenciello, rápido, y n’asturianu 😉
#000042
La otra noticia del branu, va ser la salida al mercáu d’Ubuntuphone. La empresa Canonical, firmó con Bq la integración del sistema nos sos teléfonos móviles, y tien prevista la so puesta na cai ente Setiembre/Ochobre. Según nos confirmaron dende Canonical, l’apuesta ye que los teléfonos que se vendan nel Estáu, vengan disponibles en toles llingües, seyan oficiales o non. Esto inclúi l’asturianu.
#000043
Equí vos dexamos con dalgunes semeyes de Ubuntuphone nuna máquina real (perdonái la calidá de les imáxenes):
#000044
Ayeri, Atopa ( presentó un serviciu nuevu, la posibilidá d’usar Telegram dende un restolador web (Firefox, Chrome o Safari)
#000046
Les posibilidaes qu’ufre poder usar Telegram dende un restolador son perinteresantes: escribir con un tecláu afayadizu, usalu en dellos ordenadores y nun tener qu’instalar nada (incluso puede usase dende un móvil que tenga Firefox o Chrome).
#000047
Si yá tienes Telegram nel to móvil, nun tienes más que abrir Firefox y dir a: y pista!
#000048
Recordámosvos que si usáis Android, dende Softastur ufrímoste l’aplicación n’asturianu dende fai unos meses, y que puedes baxala dende equí. Ensin dulda, cada vegada tenemos más caminos hacia la normalización que la nuestra llingua merez. 😉
#000049
Primeros teléfonos en recibir los paquetes de llingua ast
#000051
Acabamos de recibir avisu de Cyanogenmod, de que los primeros teléfonos en recibir los paquetes de llingua n’asturianu son los siguientes:
#000052
La primera, usando’l métodu OneClick (CM installer) que ye automáticu y evita al usuariu rootear teléfonu. La llista completa de los que tienen soporte por esi métodu ye ésta:
#000055
y como vos dicimos, Los Google Nexus y Google Galaxy Nexus, son los primeros en poder tener disponible la llingua asturiana. El restu de los teléfonos d’esa llista, aínda tendrán qu’esperar a recibir los paquetes, y avisarémosvos per equí.
#000056
La segunda, ye usando’l métodu manual. La llista completa, ye esta: pero entá ha facese de mou manual, rooteando cada terminal ya instalando un recovery. La idea ye que toos estos terminales vayan incorporándose adulces al primer métodu, OneClick (CM installer), por ser munchu más cenciellu.
#000057